Theo Rose, dezvăluiri despre nașterea fiului său, Sasha Ioan, care a venit pe lume în iunie 2023. Vedeta de la Pro TV a făcut operație de cezariană și a primit instrucțiuni de la asistente în acest sens, lucru care a făcut-o să se calmeze.
Theo Rose a fost invitată într-un podcast de pe Youtube, unde a venit cu detalii despre venirea pe lume a băiatului său, Sasha Ioan. Ce a povestit abia acum actrița din serialul Clanul care se iubește cu Anghel Damian.
Regizorul serialului Clanul a fost de față, în sala de operație, cântăreața temându-se pentru felul în care va reacționa partenerul de viață. Se pare că iubitul vedetei nu suportă sângele și risca să i se facă rău, să leșine.
"Oamenii de acolo, asistentele, doamnele doctor mi-au explicat totul pas cu pas, eram eu și cu încă, câteva mămici și ne explicau acolo: uite urmează să se întâmple asta, asta, asta, o să simți așa, poate foarte puțin.
Nu-ți face griji, nu-ți faci filme, crede-mă toată lumea care a făcut, nu e ce crezut tu operația de cezariană, dacă ți-a povestit maică-ta pe vremea ei îți spun eu sigur că nu existau toate lucrurile astea deci poți să stai liniștită.
M-am calmat, oricum trebuia să-l scot, nu aveam ce să fac și totul a decurs extraordinar. Am fost atât de liniștită, probabil și de la ce îmi băgau pe acolo, dar apropo…eu n-am simțit când a scos copilul.
Credeam în continuare că mă șterge cu betadină", a povestit Theo Rose în podcastul Facem. Actrița din serialul Clanul, de la Pro TV, a mai dezvăluit că este pregătită să devină mamă pentru a doua oară.
Theo Rose a mai dezvăluit că este pregătită să devină mamă pentru a doua oară alături de partenerul său de viață, Anghel Damian. Frumoasa șatenă își dorește foarte mult să aducă pe lume de această dată o fetiță.
În aceeași notă, vedeta susține că intuiția îi spune că al doilea bebeluș va fi o fată. Cu siguranță, va rămâne însărcinată din nou, are certitudinea că se va întâmpla acest lucru cât mai curând în viața sa de familie.
Pe de altă parte, fosta prezentatoare de la SuperStar România a mai subliniat că nu crede că va aduce pe lume și al treilea copil. Theo Rose speră să aibă niște copii fericiți și spune că va lupta ca acest lucru să se petreacă.